[{"text_idx": "#000001", "text": "Igas to\u0308o\u0308toas ra\u0308a\u0308gib koolitaja natukene tervislikust toitumisest u\u0308ldiselt ning seeja\u0308rel valmistatakse u\u0308heskoos 4-5 erinevat retsepti vastavalt teemale. Toite valmistatakse 2-3 liikmelistes gruppides, seega ko\u0303ik osalejad saavad \"ka\u0308ed ku\u0308lge\" panna. Valminud toite tutvustame ja degusteerime u\u0308heskoos."}, {"text_idx": "#000003", "text": "Reval-Sport keskuse juurde kuulub ko\u0308o\u0308ginurgaga loenguruum, kus toimuvad erinevad toitumise teemalised to\u0308o\u0308toad, praktilised loengud ning koolitused. Aitame Sul korraldada erinevaid firmau\u0308ritusi, seminare ja motivatsioonipa\u0308evi."}, {"text_idx": "#000004", "text": "Mida sisaldab tervisliku toitumise to\u0308o\u0308tuba?"}, {"text_idx": "#000005", "text": "Kogu vajaminev tooraineKoolituse materjalidRetseptidKo\u0308o\u0308gi kasutus ja degusteerimine"}, {"text_idx": "#000006", "text": "Toitumine on teema mille u\u0308mber ka\u0308ib pidev diskussioon. Mis on tervislik? Kas na\u0308htavate ko\u0303hulihaste saamiseks peaks so\u0308o\u0308ma ainult kana ja brokkolit? Kas kartulit tohib su\u0308u\u0308a? Kas o\u0303li ja muude rasvaallikate tarbimine teeb paksuks? Oleme pidevas infomu\u0308ras, kus kriitilist meelt sa\u0308ilitada on va\u0308ga raske."}, {"text_idx": "#000007", "text": "Kaalulangetus vo\u0303i hoidmine on aga tegelikkuses nagu lihtne algkooli matemaatika. Kui so\u0308o\u0308d va\u0308hem, kui kulutad, siis kaal langeb ning kui so\u0308o\u0308d rohkem, kui kulutad, siis kaal to\u0303useb. Oma pa\u0308evase kaloraaz\u030ci va\u0308lja arvutamiseks ning ja\u0308lgimiseks aga ei pea kalkulaator taskus ringi ka\u0308ima \u2013 selleks on meil nutitelefon ning erinevad rakendused, mis kogu arvutusto\u0308o\u0308 meie eest a\u0308ra teevad."}, {"text_idx": "#000008", "text": "Selleks, et kaloraaz\u030c oleks kontrolli all, peab mo\u0303istma erinevate toiduainete koostist ning ja\u0308lgima oma portsjone. Edu vo\u0303ti kaalulangetusel ning sa\u0308ilitamisel on planeeritud ja teadlik tegutsemine. Seda, kuidas seda ko\u0303ike teha, koolitusel o\u0303pimegi!"}, {"text_idx": "#000009", "text": "Tervisliku toitumise to\u0308o\u0308toad koosnevad kolmest osast:"}, {"text_idx": "#000010", "text": "Esimene osa on toitumisalane loeng, kus tutvustatakse po\u0303hilist infot tasakaalustatud ja tervisliku toitumise kohta ning kuidas teha igapa\u0308evaselt parimaid valikuid, mis toetaksid Sinu eesma\u0308rke ja aitaksid hoida juba saavutatud tulemusi. Vastavalt konkreetse to\u0308o\u0308toa teemale arvutame na\u0308iteks va\u0308lja ka Sinu eeldatava sobiliku pa\u0308evase kaloraaz\u030ci vo\u0303i vaatame u\u0308le milliseid muudatusi vo\u0303iksid oma igapa\u0308evases menu\u0308u\u0308s teha selleks, et saavutada ka reaalseid tulemusi na\u0308iteks pu\u0308siva kaalulangetamise jaoks."}, {"text_idx": "#000011", "text": "Teine osa on praktiline u\u0308hine toidu valmistamine. U\u0308heskoos tehakse koos koolitajaga la\u0308bi 4-5 erinevat teemale vastavat retsepti keskendudes eelko\u0303ige toidu maitsele. Hea ja tervislik toit ei pea maitsema igavalt ega halvasti. Eesma\u0308rk on na\u0308idata, et ka tasakaalustatud toit vo\u0303ib oma maitsetelt u\u0308llatada ja pakkuda elamust! Toite valmistatakse 2-3 liikmelistes gruppides, seega ko\u0303ik osalejad saavad \u201cka\u0308ed ku\u0308lge\u201d panna."}, {"text_idx": "#000012", "text": "To\u0308o\u0308toa lo\u0303pus nauditakse omavalmistatud toite, muljetatakse retseptide kohta ning on vo\u0303imalus veel ku\u0308sida ja arutleda koolitajaga, kuidas vo\u0303i millega teatud koostisosi asendada, et saaksid to\u0308o\u0308toast kaasa just Sulle sobiva la\u0308henemise. Ko\u0303ik osalejad saavad kaasa materjalid ja retseptid."}, {"text_idx": "#000013", "text": "To\u0308o\u0308tuba keskendub just ta\u0308isva\u0308a\u0308rtuslikule ja tasakaalustatud hommikueinele. Mida su\u0308u\u0308a hommikuks ning kuidas panna kokku tervislik ja maitsev hommikuso\u0308o\u0308k, mis hoiaks ko\u0303hu kaua ta\u0308is? To\u0308o\u0308toa teoreetiline osa sisaldab osalejate eeldatava sobiliku pa\u0308evase kaloraaz\u030ci arvutamist."}, {"text_idx": "#000014", "text": "Kas oled mo\u0303elnud, miks, millal ja kas peaks so\u0308o\u0308ma hommikuso\u0308o\u0308ki? Kas pa\u0308eva esimene toidukord vo\u0303iks olla ka hoopis lo\u0303unasel kellaajal? Kui palju Sa peaksid so\u0308o\u0308ma, et midagi u\u0308ldse saavutada vo\u0303i teha oma kehaga muutuseid? Kui Sul pole enam mitte u\u0308htegi ideed, mida hommikuso\u0308o\u0308giks peale vo\u0303ileibade valmistada vo\u0303i mis u\u0308ldse on kiire, lihtne ja maitsev hommikuso\u0308o\u0308k, siis see hommikuso\u0308o\u0308kide to\u0308o\u0308tuba on just Sulle mo\u0303eldud."}, {"text_idx": "#000015", "text": "To\u0308o\u0308toa po\u0303hifookus on just tervisliku ja tasakaalustatud energiavajadusega lo\u0303unaso\u0308o\u0308kidel. Olenevalt sellest, kas Sinu igapa\u0308evane to\u0308o\u0308 on istuv vo\u0303i liikuv, mis kellaaajal tavaliselt lo\u0303unatad, kas Sinu u\u0308ldiseks eesma\u0308rgiks on kaalu alandamine vo\u0303i to\u0303stmine ning kui pikaks ajaks peab lo\u0303unaso\u0308o\u0308k Sulle energiat andma, teeme selgeks millest Sinu eine koosnema peaks."}, {"text_idx": "#000016", "text": "To\u0308o\u0308toas ra\u0308a\u0308gitakse makrotoitainetest \u2013 teeme selgeks mis on makrotoitained ning kuidas neid tasakaalustatud toitumise puhul arvesse vo\u0303tta. Kui palju ja millises vahekorras peaks makrotoitaineid tarbima, et saavutada oma eesma\u0308rke ning kuidas neid ka reaaselt lo\u0303unaso\u0308o\u0308gi (ette-)valmistamisel arvesse vo\u0303tta."}, {"text_idx": "#000028", "text": "Fitness test na\u0308itab Sinu u\u0308ldist fu\u0308u\u0308silist taset ning tervislikku hetkeseisundit. Samuti saab selle po\u0303hjal otsustada millisel koormusel tohid treenida ning millised treeningstiilid on Sulle sobivaimad. Vali aeg:"}, {"text_idx": "#000029", "text": "Kehaanalu\u0308u\u0308s vo\u0303imaldab mo\u0303o\u0303ta Sinu keha baasinfot (kaal, pikkus, po\u0303hiainevahetus, pa\u0308evane energiavajadus jne) ja spetsiifilisi na\u0308itajaid (lihasmass, rasva%, bioloogiline vanus jne). Vali aeg:"}]